
Text rozhodnutia
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Poprad 2T/35/2024 8724010508 08. 11. 2024 Mgr. Lukáš Hvizdoš ECLI:SK:OSPP:2024:8724010508.4
ROZSUDOK V MENE SLOVENSKEJ REPUBLIKY Okresný súd Poprad, samosudcom Mgr. Lukášom Hvizdošom, na hlavnom pojednávaní konanom dňa 8. novembra 2024 v Kežmarku, takto rozhodol: Obžalovaný A. B., nar. XX.XX.XXXX v B. B. C., D. E., trvale bytom F. XXXX/XX, G., uznáva
sa
za vinného, že
dňa 26.12.2023 v čase 05:40 hod. viedol motorové vozidlo továrenskej značky Škoda Fabia, evidenčného čísla G., po miestnej komunikácii Ulice Joliota Curie v Poprade, v smere ku križovatke miestnej komunikácie Ulice Joliota Curie a cesty I/18, kde v uvedenej križovatke riadenej dopravným svetelným signalizačným zariadením nerešpektoval signál červenej farby „Stoj“ a pokračoval v jazde s vozidlom cez križovatku, odbočil vpravo na cestu I/18 v smere na Svit, kde následne bol zákonným spôsobom za použitia svetelného výstražného znamenia doplneného nápisom „STOP“ na služobnom motorovom vozidle zastavený hliadkou Obvodného oddelenia Policajného zboru Poprad, na ceste I/18 – parkovisku pri Obchodnej akadémii v meste Poprad, okres Poprad, pričom viedol motorové vozidlo aj napriek tomu, že mu bol trestným rozkazom Okresného súdu Poprad sp. zn. 0T/142/2017 zo dňa 04.09.2017, právoplatným dňa 04.09.2017 uložený trest zákazu činnosti viesť všetky druhy motorových vozidiel na doživotie, teda maril výkon rozhodnutia súdu tým, že vykonával činnosť, na ktorú sa vzťahuje rozhodnutie súdu o zákaze činnosti, čím
spáchal
prečin marenia výkonu úradného rozhodnutia podľa § 348 ods. 1 písm. d) Trestného zákona. Za
to
mu
súd
ukladá:
Podľa § 348 ods. 1 Trestného zákona, s použitím § 36 písm. l) Trestného zákona, § 37 písm. m) Trestného zákona,§ 38 ods. 2 Trestného zákona trest odňatia slobody vo výmere 10 (desať) mesiacov. Podľa § 49 ods. 1 písm. a) Trestného zákona výkon uloženého trestu odňatia slobody podmienečne odkladá. Podľa § 50 ods. 1 Trestného zákona určuje skúšobnú dobu podmienečného odsúdenia na 48 (štyridsaťosem) mesiacov.
maril výkon rozhodnutia súdu tým, že vykonával činnosť, na ktorú sa vzťahuje rozhodnutie súdu o zákaze činnosti, Poučenie: Proti tomuto rozsudku možno podať odvolanie do 15 (pätnástich) dní od jeho oznámenia na Okresnom súde Poprad. Oznámením rozsudku je jeho vyhlásenie v prítomnosti toho, komu treba rozsudok doručiť. Ak sa rozsudok vyhlásil v neprítomnosti takejto osoby, oznámením je až doručenie rozsudku. Rozsudok môže odvolaním napadnúť prokurátor pre nesprávnosť ktoréhokoľvek výroku, obžalovaný pre nesprávnosť výroku, ktorý sa ho priamo týka, okrem výroku o vine v rozsahu, v ktorom súd prijal jeho vyhlásenie, že je vinný, alebo vyhlásenie, že nepopiera spáchanie skutku uvedeného v obžalobe, poškodený pre nesprávnosť výroku o náhrade škody, zúčastnená osoba pre nesprávnosť výroku o zhabaní veci. Rozsudok možno napadnúť odvolaním len v niektorej jeho časti alebo sa odvolania výslovne vzdať. Písomné vyhotovenie tohto rozsudku neobsahuje v zmysle ustanovenia § 172 ods. 2 Trestného poriadku odôvodnenie, pretože obžalovaný po vyhlásení rozsudku a prokurátor v lehote troch pracovných dní od vyhlásenia rozsudku sa práva podať odvolanie výslovne vzdali.

